Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Iruñerriko Mankomunitateari COVID-19a dela-eta Estatuak garraio publikorako emandako dirulaguntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

2021eko ekainaren 9ko 137. EAOn, COVID-19aren ondorioz garraio publikorako emandako dirulaguntzen zerrenda argitaratu zen. Hartan, Iruñerriko Mankomunitateari 7.726.049,92 euroko dirulaguntza eman zaio (diru-sarreren % 40). Hori dela-eta, honako hau jakin nahi dut:

Lehena. Nafarroako Gobernuak eskaerarik egin al zuen? Zein?

Bigarrena. Ezezkoan, zergatik?

Hirugarrena. Ba al dakizue Nafarroako Foru Komunitatean beste eskaerarik egon ote zen? Zein?

Laugarrena. Ezezkoan, ba al dakizue zergatik ez zen eskaerarik egin?

Iruñean, 2021eko ekainaren 10ean

Foru parlamentaria: Maiorga Ramírez Erro